Elena Poznjak-Kõlar

Elena Poznjak-Kõlar (sündinud 24. novembril 1936 Uritskis Leningradi oblastis) on Eesti baleriin ja tantsupedagoog.Elena Poznjak-Kõlar 80!Elena Poznjak-Kõlar. Vanemuise veebisait.märksõna ELENA POZNJAK-KÕLARmärksõna ELENA POZNJAK-KÕLARTäna kell 09.35, Anu Tonts, Elena Poznjak-Kõlar: teatris jookseb mul praegu 69. hooaeg, err.ee

Elena Poznjak-Kõlar lõpetas 1955 Tallinna Koreograafiakooli Liia Leetmaa klassis. Pärast selle lõpetamist siirdus ta tööle Vanemuise teatrisse, kus oli pikka aega teatri tantsutrupis priimabaleriin ja alates 1970. aastast ka lavastaja assistent. Ta on seadnud ka tantse operettidele. Alates 1970. aastast on olnud samas repetiitor.

Ta on Vanemuise Tantsu- ja Balletikooli asutaja ja juhataja alates selle asutamisest 1994. aastal.

Aastal 1988 töötas Tšehhoslovakkias Olomoucis Oldrich Stibori teatris tantsuõpetajana. Aastal 1990 oli Leedus Kaunase Muusikateatris Pál Ábrahámi opereti “Savoy ball” lavastuse tantsuseadete autor ja lavastuse liikumisjuht. 

Ta on esinenud Lätis, Leedus, Venemaal, Saksamaal, Poolas, Tšehhoslovakkias, Indias, Sri Lankal, Rootsis.

 Rollid Vanemuises 
 Colombina (Reinhold Glière'i „Vaskratsanik“, 1955)
 Klaara (Tšaikovski „Pähklipureja“, 1955)
 Esmeralda (Cesare Pugni, Riccardo Drigo ja Sergei Vassilenko „Esmeralda“, 1957)
 Tiina (Lydia Austeri „Tiina“, 1958 ja 1984, ka Tiina ema)
 Anitra ja Ingrid („Peer Gynt“, Edvard Griegi muusika, 1959)
 Peretütar (Eduard Tubina „Kratt“, 1961)
 Jeanne d'Arc ja Agnes Sorel (Nikolai Peiko „Orléansi neitsi“, vene keeles tuntud ka kui «Жанна д’Арк», 1962)*
 Muusa („Paganini“, Sergei Rahmaninovi muusika, 1963)
 Širin (Arif Melikovi „Legend armastusest“, 1964)
 Anna (Johann Strauss II „Ilusal sinisel Doonaul“, 1965)
 Galatea (Rezső Sugár'i „Mere tütar“, 1965)
 Neiu („Balletiminiatuurid: Roosivaim“, Weberi muusika, 1966)
 Ööbik („Ööbik“, Igor Stravinski muusika, 1967)
 solist („Kontrastid“: „Kontsert valges“ ja „Kontsert mustas“, Bachi muusika; „Džäss“, Dave Brubecki muusika, 1967)
 Pääsuke (Igor Vladimirovitš Morozovi „Doktor Ai-ai-ai“, 1968)
 Printsess („Muinasjutud“: Béla Bartóki „Puuprints“, 1969)
 Eula ema („Maalid: Chicago“, Rodgersi muusika, 1969)
 Ester (Lydia Austeri „Romeo, Julia ja pimedus“, 1970)
 Giselle (Adolphe Adami „Giselle“, 1970)
 donna Anna („Miniatuurid: Don Juan“, Richard Straussi muusika, 1970)
 Nele („Miniatuurid: Till Eulenspigel“, R. Straussi muusika, 1970)
 Hämarik („Koit ja Hämarik“, Heino Elleri muusika, 1971)
 Iréne (Mati Kuulbergi „Mont Valérien“, 1972)
 Piret (Alo Põldmäe „Merineitsi“, 1974)
 solist („Chopiniana“, 1974)
 Aiša (Kara Karajevi „Seitse kaunitari“, 1974)
 Valge kameeliadaam („Portreed: Kameeliadaam“, Franz Liszti muusika, 1975)
 May Bellfort („Portreed: Jane Avril“, prantsuse šansoonid ja Stravinski muusika, 1975)
 solist (René Eespere „Kõrvalised: Fuuriad ja Kodalased“, 1979)
 Zemfira, Daam ballil ja Mariula (Timur Kogani „Zemfira“, 1981)
 solist („Benefiss“, Mozarti, Manuel de Falla, Jonesi jt muusika, 1983)
 Naine („Eleegia“, Bohuslav Martinů muusika, 1988)
 Kõrtsitantsijanna (Georges Bizet' „Carmen“, 1991)
 Gudule (Cesare Pugni, Riccardo Drigo ja Sergei Vassilenko „Esmeralda“, 1992
 Pime naine („Pildi sisse minek“: Igor Stravinski „Pühitsetud kevad“, 1997).

Tunnustus
 1968 Eesti NSV Teatriühingu preemia nimiosa eest Igor Stravinski balletis “Ööbik”
 1969 Eesti NSV teeneline kunstnik
 1981 Eesti NSV Teatriühingu preemia nimiosa eest Timur Kogani balletis “Zemfira. Sulamit” (Zemfira)
1983 Eesti NSV rahvakunstnik 
 1984 Teatriühingu preemia Tiina rolli eest Lydia Austeri samanimelises balletis 
 2007 Tartu Kultuurkapitali aastapreemia
 2010 Valgetähe V klassi teenetemärk 
 2010 Rahel Olbrei nimeline auhind 
 2011 Tartu medal 
 2016 teenetemärk Tartu Täht 
 2017 aunimetus "Tartu Aastate Daam"
 2019 Gerd Neggo stipendium

 Isiklikku 
Elena Poznjak-Kõlari abikaasa oli Erich Kõlar ja poeg on Margo Kõlar.

Viited

Kirjandus
 Heino Aassalu. "Esitantsija. Elena Poznjak-Kõlar", ISBN 9985601211

Välislingid

 Intervjuu ajakirjas Teater. Muusika. Kino, pdf

Kategooria:Vanemuise balletitantsijad
Kategooria:Eesti tantsupedagoogid
Kategooria:Valgetähe V klassi teenetemärgi kavalerid
Kategooria:Eesti NSV teenelised kunstnikud
Kategooria:Eesti NSV rahvakunstnikud
Kategooria:Sündinud 1936